Document ID: /roh_data/filtered/fineweb-2-filterrobots_roh.jsonl.gz/44384

Gronda onur per Mujinga Kambundji e Max Heinzer: Swiss Olympic ha decis che la sprintra ed il scrimader dastgan purtar la bandiera svizra a l'avertura dal gieus olimpics a Tokio.
Emprima giada in duo
Omadus dastgan per l'emprima giada esser a la testa da la delegaziun svizra. Pervi da l'egualitad dals dretgs èsi l'emprima giada ch'i dat in duo, pia in atlet ed ina atleta da mintga naziun che dastga esser bandierel e bandierela a gieus olimpics. La ceremonia d'avertura en il stadion olimpic a Tokio è damaun a las 13:00 temp svizzer.